Endine Soome peaminister ja  gaasitoruettevõtte Nord Stream nõunik Paavo Lipponen imestab, miks Läänemere põhja ehitatavat gaasitoru peetakse julgeolekuküsimuseks.    Lipponeni sõnul on gaasitoru julgeolekuküsimuste tõstatamine olnud sisutu ja põhjendamatu jutt, mille puhul on soomlastel meeles ainult gaasitoru Venemaa-poolne ots, vahendab YLE Uutiset.    "Meil räägitakse nii, nagu oleks leiutatud ühe otsaga toru. Sellel on siiski ka Saksamaa-poolne ots," juhib Lipponen tähelepanu.    Lipponen tuletas meelde, et Euroopa  Liit on projekti heaks kiitnud. Aasta tagasi sai Lipponenist Nord Streami sõltumatu nõunik.    "Nord Stream ei ürita sekkuda ametnike poolt projektile antavatesse hinnangutesse," ütles Lipponen. "Meil ei saa tellida positiivset hinnangut, see peab põhinema seadusel."    www.DELFI.ee